Lav et referat af nedenstående tekst:

Tekst:
Det foreløbigt sidste punktum er sat i sagen om drabet på Eddie Karl-Johan Christensen. Den 53-årige svensker Bengt Johan Reistad er blevet idømt 13 års fængsel for at skyde Eddie Karl-Johan Christensen på klos hold med en pistol for derefter at brænde hans lig på et brændende bålsted og fragte de resterende ligdele i to olietønder til et lager på havnen i Frederikshavn. Han er ligeledes dømt for at skyde og dræbe Eddies hund. Den 53-årige er dømt for både manddrab, usømmelig omgang med lig, hærværk og overtrædelse af våbenloven. Han er ligeledes blevet udvist af Danmark for bestandig. En 46-årig svensk mand har også været tiltalt for manddrab, men han blev mandag frifundet for manddrab, dog blev han kendt skyldig for usømmelig omgang med lig og overtrædelse af våbenloven. Han er blevet idømt 10 måneders fængsel. Den 46-årige har været varetægtsfængslet siden maj sidste år og har derfor allerede siddet fængslet længere end ti måneder, derfor kunne han løslades efter dagens retsmøde. Han modtog også dommen. Det var et enigt nævningeting, der mandag kendte den 53-årig skyldig i manddrab. Han har ikke ønsket at være til stede ved retten tirsdag, og han har allerede tilkendegivet, at han ønsker at anke dommen. Lagde vægt på 46-åriges forklaring Nævningetinget lagde i sin afgørelse af skyldsspørgsmålet vægt på den 46-åriges forklaring ved retten i Hjørring. Han forklarede, at det var den 53-årige, der skød og dræbte Eddie Karl-Johan Christensen tilbage i maj måned sidste år på en ejendom ved Elling nord for Frederikshavn. Retten lagde også vægt på, at den 53-åriges handling må anses som ekstrem og abnorm, og derfor kunne den 46-årige ikke se det som en mulighed, at Eddie skulle dø. Det lagde retten vægt på i forhold til at frikende den 46-årige for manddrab. I skyldkendelsen fremgår det også, at det kun er få ting i den 53-åriges forklaring, som retten anser for at være troværdige. Han forklarede, at han ikke har skudt Eddie, og han heller ikke har et bud på, hvem der har gjort det. Den 53-årige har gennem hele retssagen nægtet sig skyldig. Skudt og brændt 39-årige Eddie Karl-Johan Christensen blev den 9. maj sidste år dræbt på en ejendom ved Elling nord for Frederikshavn, hvor Eddie boede midlertidigt i en campingvogn. Ejendommen er ejet af den 53-årige nu dømte mand og på ejendommen boede også den 46-årige mand. Anklagemyndigheden mener, at Eddie blev skudt på klos hold med en pistol om aftenen den 9. maj. Efterfølgende blev hans lig anbragt på et brændende bålsted på ejendommen. Hverken retten eller retsmedicinere har kunnet vurdere, om Eddie var død, da han blev lagt på bålet. Efterfølgende blev hans ligdele fragtet i to olietønder til en adresse på havnen i Frederikshavn, hvor den 53-årige ejede en bygning, hvor de to olietønder blev opbevaret på et lager. Efter olietønderne blev fundet, fandt retsmedicinerne Eddies lig i flere tusindedele i de to olietønder.

Referat:
Retten i Hjørring har tirsdag faldet dom over den 53-årige svenske statsborger Bengt Johan Reistad. Han er idømt 13 års fængsel for drabet på Eddie Karl-Johan Christensen.